2004/375/EY: Komission päätös, tehty 20 päivänä huhtikuuta 2004, päätöksen 2003/526/EY muuttamisesta Slovakian liittämiseksi niiden jäsenvaltioiden joukkoon, joihin sovelletaan tiettyjä taudintorjuntatoimenpiteitä klassisen sikaruton osalta (ETA:n kannalta merkityksellinen teksti) (tiedoksiannettu numerolla K(2004) 1389)



Virallinen lehti nro L 118 , 23/04/2004 s. 0072 - 0075



Komission päätös, tehty 20 päivänä huhtikuuta 2004, päätöksen 2003/526/EY muuttamisesta Slovakian liittämiseksi niiden jäsenvaltioiden joukkoon, joihin sovelletaan tiettyjä taudintorjuntatoimenpiteitä klassisen sikaruton osalta (tiedoksiannettu numerolla K(2004) 1389) (ETA:n kannalta merkityksellinen teksti) (2004/375/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymissopimuksen ja erityisesti sen 2 artiklan 3 kohdan, ottaa huomioon Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymisasiakirjan(1) ja erityisesti sen 57 artiklan, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(2) ja erityisesti sen 10 artiklan 4 kohdan, sekä katsoo seuraavaa: (1) Komissio on tehnyt eräillä jäsenvaltioiden raja-alueilla esiintyvän klassisen sikaruton johdosta muun muassa päätöksen 2003/526/EY(3), jossa vahvistetaan joitakin kyseistä tautia koskevia uusia taudintorjuntatoimenpiteitä. (2) Koska luonnonvaraisilla sioilla esiintyy klassista sikaruttoa joillakin Slovakian alueilla, yhteisön on toteutettava toimenpiteitä kyseisen uuden jäsenvaltion osalta. Toimenpiteissä olisi otettava huomioon, että kyseiset Slovakian alueet eivät rajoitu sellaisiin muiden jäsenvaltioiden alueisiin, joilla tartuntoja esiintyy. (3) Tässä päätöksessä säädettäviä toimenpiteitä olisi sovellettava, sanotun kuitenkaan rajoittamatta yhteisön toimenpiteistä klassisen sikaruton torjumiseksi 23 päivänä lokakuuta 2001 annetun neuvoston direktiivin 2001/89/EY(4) 16 artiklan mukaisen klassisen sikaruton hävittämistä koskevan suunnitelman täytäntöönpanoa tartunta-alueilla Slovakiassa. (4) Slovakian nykyisen tautitilanteen huomioon ottaen on asianmukaista lisätä Slovakia niiden jäsenvaltioiden joukkoon, joihin sovelletaan tiettyjä taudintorjuntatoimenpiteitä klassisen sikaruton osalta. (5) Päätöstä 2003/526/EY olisi sen vuoksi muutettava vastaavasti. (6) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 2003/526/EY seuraavasti: 1) Korvataan 2 artiklan 1 kohdassa johdantovirke seuraavasti: "1) Saksan, Ranskan, Luxemburgin ja Slovakian (jäljempänä 'kyseiset jäsenvaltiot') on varmistettava, että näistä jäsenvaltiosta lähetetään ainoastaan sellaisia sikoja, jotka" 2) Korvataan 6 artiklan 1 kohdassa johdantovirke seuraavasti: "1) Poiketen siitä, mitä 1 artiklan 1 kohdassa säädetään, ja määräjäsenvaltion suostumuksella Saksa, Ranska ja Luxemburg voivat sallia sikojen lähettämisen liitteessä olevassa I osassa luetelluilla alueilla sijaitsevilta tiloilta muille tiloille tai teurastamoihin, jotka sijaitsevat liitteessä olevassa I osassa luetelluilla alueilla jossakin toisessa jäsenvaltiossa, edellyttäen että siat ovat lähtöisin tilalta," 3) Korvataan liite tämän päätöksen liitteellä. 2 artikla Tätä päätöstä sovelletaan edellyttäen, että Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymissopimus tulee voimaan, ja tällöin sen voimaantulopäivästä. 3 artikla Tämä päätös on osoitettu kaikille jäsenvaltioille. Tehty Brysselissä 20 päivänä huhtikuuta 2004. Komission puolesta David Byrne Komission jäsen (1) EUVL L 236, 23.9.2003, s. 33. (2) EYVL L 224, 18.8.1990, s. 29, direktiivi sellaisena kuin se on viimeksi muutettuna Euroopan parlamentin ja neuvoston direktiivillä 2002/33/EY (EYVL L 315, 19.11.2002, s. 14). (3) EUVL L 183, 22.7.2003, s. 46, sellaisena kuin se on viimeksi muutettuna päätöllä 2004/283/EY (EUVL L 90, 27.3.2004, s. 70). (4) EYVL L 316, 1.12.2001, s. 5. LIITE "LIITE I OSA Saksan, Ranskan ja Luxemburgin alueet, joihin viitataan 2, 3, 5, 6, 7 ja 8 artiklassa 1. Saksa: A) Nordrhein-Westfalen: - Euskirchenin piirikunnassa seuraavat kunnat: Schleiden, Dahlem, Blankenheim, Bad Münstereifel, Euskirchen, Hellenthal, Kall, Mechernich, Nettersheim ja Zülpich, - Rhein-Siegin piirikunnassa seuraavat kunnat: Rheinbach, Meckenheim ja Swisttal, - Aachenin kaupunki, - Aachenin piirikunnassa: Monschau, Stollberg, Simmerath ja Roetgen, - Dürenin piirikunnassa: Heimbach, Nideggen, Hürtgenwald ja Langerwehe. B) Rheinland-Pfalz: - seuraavat piirikunnat: Ahrweiler, Bad Dürkheim, Bernkastel-Wittlich, Bitburg-Prüm, Cochem-Zell, Daun, Donnersbergkreis ja Südliche Weinstraße, - Trier-Saarburgin piirikunnassa: Saarjoen itäpuoli, - Mayen-Koblenzin piirikunnassa: Reinjoen länsipuoli, - seuraavat kaupungit: Alzey, Landau, Kaiserslautern, Neustadt an der Weinstraße, Pirmasens, Speyer ja Trier, - Koblenzin kaupungissa: Reinjoen länsipuoli, - Birkenfeldin piirikunnassa: Baumholderin kunta ja Truppenübungsplatz Baumholder, Birkenfeld, Rhaunen; seuraavat Herrsteinin kunnassa sijaitsevat taajamat: Allenbach, Bruchweiler, Kempfeld, Langweiler, Sensweiler ja Wirschweiler, - Rhein-Hunsrück-Kreisin piirikunnassa seuraavat kunnat: Boppard, Verbandsgemeinde Emmelshausen, Kastellaun, Kirchberg; Rheinböllenin kunnassa seuraavat taajamat: Benzweiler, Kisselbach, Liebshausen ja Steinbach; seuraavat kunnat: Simmern ja St. Goar-Oberwesel, - Alzey-Wormsin piirikunnassa seuraavat taajamat: Stein-Bockenheim, Wonsheim, Siefersheim, Wöllstein, Gumbsheim, Eckelsheim, Wendelsheim, Nieder-Wiesen, Nack, Erbes-Büdesheim, Flonheim, Bornheim, Lonsheim, Bermersheim vor der Höhe, Albig, Bechenheim, Offenheim, Mauchenheim, Freimersheim, Wahlheim, Kettenheim, Esselborn, Dintesheim, Flomborn, Eppelsheim, Ober-Flörsheim, Hangen-Weisheim, Gundersheim, Bermersheim, Gundheim, Framersheim, Gau-Heppenheim; seuraavat kunnat: Monsheim ja Alzey, - Bad Kreuznachin piirikunnassa seuraavat taajamat: Becherbach, Reiffelbach, Schmittweiler, Callbach, Meisenheim, Breitenheim, Rehborn, Lettweiler, Odernheim a. Glan, Oberhausen a. d. Nahe, Duchroth, Hallgarten, Feilbingert, Hochstätten, Niederhausen, Norheim, Bad Münster a. Stein-Ebernburg, Altenbamberg, Fürfeld, Tiefenthal, Neu-Bamberg ja Frei-Laubersheim, - Germersheimin piirikunnassa seuraavat kunnat: Lingenfeld, Bellheim ja Germersheim, - Kaiserslauternin piirikunnassa seuraavat kunnat: Weilerbach, Otterbach, Otterberg, Enkenbach-Alsenborn, Hochspeyer, Kaiserslautern-Süd, Landstuhl, Bruchmühlbach-Miesau; seuraavat taajamat: Hütschenhausen, Ramstein-Miesenbach, Steinwenden ja Kottweiler-Schwanden, - Kuselin piirikunnassa seuraavat taajamat: Odenbach, Adenbach, Cronenberg, Ginsweiler, Hohenöllen, Lohnweiler, Heinzenhausen, Nussbach, Reipoltskirchen, Hefersweiler, Relsberg, Einöllen, Oberweiler-Tiefenbach, Wolfstein, Kreimbach-Kaulbach, Rutsweiler a.d. Lauter, Rothselberg, Jettenbach ja Bosenbach, - Ludwigshafenin piirikunnassa seuraavat kunnat: Dudenhofen, Waldsee, Böhl-Iggelheim, Schifferstadt, Römerberg ja Altrip, - Südwestpfalzin piirikunnassa seuraavat kunnat: Waldfischbach-Burgalben, Rodalben, Hauenstein, Dahner-Felsenland, Pirmasens-Land, Thaleischweiler-Fröschen; seuraavat taajamat: Schmitshausen, Herschberg, Schauerberg, Weselberg, Obernheim-Kirchenarnbach, Hettenhausen, Saalstadt, Wallhalben ja Knopp-Labach. C) Saarland: - Merzig-Wadernin piirikunnassa seuraavat kunnat: Mettlach, Merzig, Beckingen, Losheim, Weiskirchen, Wadern, - Saarlouisin piirikunnassa seuraavat kunnat: Dillingen, Bous, Ensdorf, Schwalbach, Saarwellingen, Nalbach, Lebach, Schmelz ja Saarlouis, - Sankt Wendelin piirikunnassa seuraavat kunnat: Nonnweiler, Nohfelden ja Tholey. 2. Ranska: - Mosellen departementin alue, joka sijaitsee: i) Mosellejoen pohjoispuolella Thionvillen kaupungin ja Luxemburgin rajan välillä; ja ii) moottoritien A31 itäpuolella Thionvillen kaupungin ja Luxemburgin rajan välillä. - Bas-Rhinen ja Mosellen departementtien alue, joka sijaitsee: "länteen Saksan rajalta Wissembourgin ja Soultz-sous-Forêts'n välisestä tiestä D264; pohjoiseen Soultz-sous-Forêts'n ja Reichshoffenin välisestä tiestä D28 (koko Reichshoffenin kunta kuuluu tähän alueeseen); itään Reichshoffenin ja Bitchen välisestä tiestä D62 ja itään Bitchestä Saksan rajalle asti (Ohrenthal) vievästä tiestä D35; etelään Saksan rajalta Ohrenhtalista Wissembourgiin." 3. Luxemburg: Koko Luxemburgin alue. II OSA Slovakian alueet, joihin viitataan 2, 3, 5, 7 ja 8 artiklassa Seuraavat eläinlääkintä- ja elintarvikealan hallintopiirit: Trnava (Piestanyn, Hlohovecin ja Trnavan piirit); Levice (Levicen piiri); Nitra (Nitran ja Zlaté Moravcen piirit); Topolcany (Topolcanyn piiri); Nové Mesto nad Váhom (Nové Mesto nad Váhomin piiri); Trencín (Trencínin ja Bánovce nad Bebravoun piirit); Prievidza (Prievidzan ja Partizánsken piirit); Púchov (Púchovin ja Ilavan piirit); Ziar nad Hronom (Ziar nad Hronomin, Zarnovican ja Banská Stiavnican piirit); Zvolen (Zvolenin ja Detvan piirit); Banská Bystrica (Banská Bystrican ja Breznon piirit)."